วันนี้ตั้งใจจะมาจัดโปรโมชั่นถาดเล็ก 99 บาท น้องพนักงานก็บริการดี นำเสนอโปรโมชั่นโน่นนี่นั่น แต่ก็มาจบที่โปรถาดเล็กอยู่ดี เลือกหน้าเรียบร้อย สั่ง 2 ถาดเลย น้องพนักงานก็จดรายการไป ระหว่างรอเลือกรายการอาหารอย่างอื่น น้องที่มาจดรายการก็ตะโกนเข้าไปถามข้างในครัวว่า "ถาดเล็กหมดมั้ย" ข้างในตอบกลับมาบอก "ถาดเล็กหมด" 

ถึงกับอึ้งโฆษณาซะเยอะ พอจะสั่งบอกหมด ณ เวลานั้นก็เป็นช่วงเที่ยง คือคนในร้านก็ไม่ได้เยอะอะไร ดูภาพประกอบแล้วกันค่ะ โล่งเลย

สรุปน้องพนักงานเสนอให้สั่งถาดกลาง ในใจอยากจะลุกเดินออก แต่ก็หิวแล้ว เลยเอาก็เอา รับรายการเสร็จบอกรอ 15 นาที ปรากฎรอเกือบชม. ลูกค้ากับพนักงานเริ่มสบตากัน กว่าจะได้กินพิซซ่ามื้อนี้ แทบลมจับ

อีกนิดพนักงานยกหม้อปลุกซอสอะไรซักอย่างออกมาปรุงนอกครัว แล้วปรึกษากันว่าจะใส่อะไรบ้าง ยกตำราเปิดดูกันยกใหญ่ ดีนะที่ไม่รู้แล้วยังเปิดตำรากัน แต่ถ้าเป็นไปได้ แอบลูกค้านิดนึงก็ได้นะคะ